Polisie-hoë in hof oor vervalsde matrieksertifikaatKol. Vincent Mdunge. Foto: Verskaf Vincent Mdunge, voormalige woordvoerder van die polisie in KwaZulu-Natal, sal in Maart in die Durbanse streekshof verskyn op aanklag van ŉ vervalsde matrieksertifikaat. Landdros Trevor Levitt het die hofsaak vir 7 Maart geskeduleer. Mdunge word daarvan beskuldig dat hy ŉ vervalsde matrieksertifikaat ingedien het toe hy in 1987 by die polisie aangesluit het. Hy het bedank nadat die bewerings in September aan die lig gekom het. Hy is in Oktober in hegtenis geneem. Saleem Khan, Mdunge se prokureur, het gesê hy verwag dat die hof die saak van die hand gaan wys sodra die staat hulle saak gestel het. “Die staat het geen saak teen my kliënt nie,” het Khan gesê. Mdunge staar onder andere twee aanklagte van bedrog en een van vervalsing in die gesig. Lees ook: Polisie-hoë ontken vervalsde matrieksertifikaat Polisie-hoë bedank glo oor matriek